Diari Oficial de la Generalitat Valenciana


Sumari del DOGV 4747, del 06-05-2004 (2004/3618)

RESOLUCIÓ de 6 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Generalitat Valenciana i Radiotelevisió Espanyola, per al foment de la producció audiovisual valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/3618


Data del document
:   06-04-2004

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * programa audiovisual

RESOLUCIÓ de 6 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Generalitat Valenciana i Radiotelevisió Espanyola, per al foment de la producció audiovisual valenciana. [2004/X3618]
  
Subscrit, després de la tramitació prèvia reglamentària, entre la Generalitat Valenciana i Radiotelevisió Espanyola, el 18 de juny de 2003, un Conveni de col·laboració per al foment de la producció audiovisual valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0089/2004, i que figura com a annex d'esta resolució.
  
València, 6 d'abril de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL·LABORACIÓ ENTRE LA GENERALITAT
  
VALENCIANA I RADIOTELEVISIÓ ESPANYOLA, PER AL FOMENT DE LA PRODUCCIÓ AUDIOVISUAL VALENCIANA
  
València, 18 de juny de 2003
  
Reunits:
  
D'una part, Alicia de Miguel García, consellera Portaveu del Govern, actuant en exercici del seu càrrec i en representació de la Generalitat Valenciana, autoritzada per a este acte per acord del Govern Valencià de data 3 de juny de 2003.
  
I d'una altra, José Antonio Sánchez Domínguez, en representació de l'ens públic RTVE, en la seua calitat de director general, i en el exercici de les competències que el article 11 d) de la Llei 4/1980, de 10 gener, del Estatut de la radio i la televisió li confereixen,
  
Manifesten
  
Que el 31 de maig de 1993, el president de la Generalitat Valenciana i el director general de RTVE van firmar un conveni de cooperació per a la creació d'un complex audiovisual destinat a la posada en funcionament del Canal Hispavisión de RTVE en terrenys del Parc Tecnològic de Paterna.
  
Posteriorment, el 28 de juny de 1995, ambdues institucions van subscriure un conveni de cooperació a fi de crear un horitzó temporal d'ajudes perfectament establit i conegut, que va permetre a les indústries del sector adquirir una eficaç cultura de producció i/o coproducció i aprofitar l'ajuda econòmica de la Generalitat Valenciana al foment de la indústria audiovisual autòctona.
  
El Canal Hispavisión presenta una atractiva i àmplia programació, la pràctica totalitat del continent americà abraça la seua àrea de cobertura, des de Canadà fins a Terra de Foc, i l'experiència ha demostrat que és un important instrument de promoció de la Comunitat Valenciana i d'ajuda al sector audiovisual valencià.
  
Tots estos factors van determinar la firma el 18 de novembre de 1998 del Protocol de col·laboració entre la Generalitat Valenciana i Radiotelevisió Espanyola per al foment de la producció audiovisual valenciana, amb la finalitat de renovar i incrementar les mesures de suport institucional, màximament tenint en compte que l'any 1999 va ser declarat Any de l'Audiovisual Valencià, per a promoure les emissions a través d'Hispavisión i altres canals de TVE, amb l'objecte d'intensificar la promoció de la Comunitat Valenciana en l'exterior i, al mateix temps, potenciar-ne el sector audiovisual.
  
Per tot això i dins del marc de cooperació habitual entre la Generalitat Valenciana i Radiotelevisió Espanyola, s'acorda la subscripció del present conveni, amb les següents:
  
Estipulacions:
  
Primera. El present conveni té per objecte establir les línies d'actuació necessàries entre la Generalitat Valenciana i Radiotelevisió Espanyola, per a fomentar la producció audiovisual d'empreses radicades a la Comunitat Valenciana o coproduïda per estes, per a la seua difusió a través dels canals d'Hispavisión i diversos canals de RTVE
  
Segona- La Generalitat Valenciana es compromet a promocionar estes produccions audiovisuals, per mitjà d'ajudes o subvencions a l'ens públic RTVE en quantia per import màxim per a l'exercici 2003 de dos milions tres-cents tretze mil nou-cents seixanta euros (2.313.960 euros).
  
Hi ha crèdit adequat i suficient a càrrec de l'aplicació pressupostària 41.03.963.37.2, codi línia de subvenció T4006000, Operacions corrents i millora de producció audiovisual valenciana del vigent pressupost de la Generalitat Valenciana per a l'exercici 2003.
  
Tercera. L'ens públic RTVE, com a beneficiari de la mencionada ajuda, complirà amb les obligacions que, com a tal, disposa l'article 47 del Text Refós de la Llei d'Hisenda Pública de la Generalitat Valenciana.
  
Fent ús de la possibilitat a què es referix l'article 47 bis del citat Text Refós d'Hisenda Pública, i per considerar-ho d'interés als fins pretesos pel present conveni, s'anticiparà al beneficiari el 100% de la quantitat subvencionada, que li serà abonada d'una sola vegada i després de la firma del present document, prèvia aportació d'aval reglamentàriament constituït per 2.313.960 euros a favor de la Conselleria del Portaveu del Govern de la Generalitat Valenciana.
  
Una vegada conclòs l'objecte del conveni, la Direcció General de Comunicació de la Conselleria del Portaveu del Govern certificarà que s'ha complit satisfactòriament el dit objecte, així com que els fons percebuts pel beneficiari han sigut degudament aplicats a tal fi, la qual cosa en qualsevol cas serà requisit per a la devolució de l'aval reglamentàriament constituït i depositat com a garantia del finançament a què es referix el present document.
  
Quarta. Dites produccions audiovisuals subvencionables tindran un caràcter ampli: ficció, documentals, etc, així com aquelles específiques que contribuïsquen a la promoció de la Comunitat Valenciana en els seus diversos aspectes (econòmics, culturals, comercials, industrials, etc.).
  
Quinta. La producció audiovisual subvencionada pel present conveni amb RTVE quedarà en propietat del dit ens, i la seua difusió es realitzarà a través del canal d'Hispavisión, preferentment, i per altres canals de RTVE. En qualsevol cas, en els títols de crèdit de la producció s'haurà de fer constar de forma visible i destacada que la mateixa ha sigut subvencionada per la Generalitat Valenciana.
  
Sexta. La Generalitat Valenciana podrà utilitzar les produccions subvencionades amb fins culturals, educatius o promocionals, una vegada que haja sigut emés per RTVE.
  
Sèptima. Per a vigilar el compliment i bon fi del que estipula i, en concret, per a conéixer i aprovar les produccions a subvencionar, es crea una comissió mixta, constituïda per cinc representants de la Generalitat Valenciana i cinc representants de RTVE. Dita comissió mixta establirà el seu propi reglament.
  
Octava. La vigència del present conveni abraçarà el període comprés entre el moment de la seua firma i el 31 de desembre de l'any 2003.
  
En virtut del que disposa l'article 7.3 del Decret 20/1993, de 8 de febrer, el Govern Valencià podrà procedir a la rescissió del present conveni si durant la seua vigència no s'executa la seua prestació i contingut.
  
I en prova de conformitat es firma el present conveni, per quintuplicat exemplar, al lloc i en la data indicats.
  
La consellera Portaveu del Govern,
  
ALICIA DE MIGUEL GARCÍA
  
El director general de Radiotelevisió Espanyola,
  
JOSÉ ANTONIO SÁNCHEZ DOMÍNGUEZ